The 13th Warrior
The 13th Warrior () je američki historijsko-pustolovni igrani film snimljen 1999. godine u režiji Johna McTiernana. Predstavlja adaptaciju romana Eaters of the Dead Michaela Crichtona, koji je također na filmu sudjelovao kao producent. Radnja je inspirirana dijelom istinitim historijskim događajima, a dijelom drevnim anglosaksonskim i nordijskim legendama o Beowulfu. Protagonist, koga tumači Antonio Banderas, je je arapski diplomat Ahmed ibn Fadlan koga početkom 10. vijeka kalif šalje u istraživačku misiju u današnju Rusiju, i koji upozna pleme Vikinga koje će ga angažirati u borbi protiv tajanstvenih kanibala zvanih "Wendoli".

Crichton je Eaters of the Dead, koji se smatra jednom od neobičnijih knjiga njegovog opusa, pokušavao ekranizirati još od 1979. godine. Nakon što je snimanje konačno započelo 1997. godine, produkciju su zapali brojni problemi, prije svega vezani uz nekontrolirani rast budžeta, a zbog čega je McTiernan otpušten sa seta, a režiju dovršio sam Crichton. Nakon što je konačno dovršen, verzija filma nije bila po volji publici na probnim projekcijama, te je zbog toga, kao i problema sa cenzurom oko scena nasilja, Crichton odlučio ponovno snimiti veliki broj scena i premontirati film. Zbog toga je ukupan trošak produkcije narastao na nepredviđenih 160 miliona US$. Kada je konačno prikazan, kritike su bile mlake, a publika ne previše oduševljena, te se danas smatra jednim od većih komercijalnih promašaja svog vremena. Omar Sharif, koji se u filmu nakratko pojavljuje u ulozi protagonistovog mentora, je njime, pak, bio toliko razočaran da se na nekoliko godina povukao iz glume.

Uloge 
 Antonio Banderas ... Ahmed ibn Fadlan (13. ratnik)
 Diane Venora ... Kraljica Weilew
 Vladimir Kulich ... Buliwyf (1. ratnik)
 Dennis Storhøi ... Herger (Veeli) (11. ratnik)
 Omar Sharif ... Melchisidek
 Clive Russell ... Helfdane (Debeli) (2. ratnik)
 Richard Bremmer ... Skeld (Sujeverni) (12. ratnik)
 Tony Curran ... Weath (Muzičar) (8. ratnik)
 Eric Avari ... Vođa karavana
 Sven Wollter ... Kralj Hrothgar
 Asbjorn Riis ... Halga (Mudri) (10. ratnik) 
 Maria Bonnevie ... Olga
 Daniel Southern ... Edgtho (Tihi) (4. ratnik)

također:

 Mischa Hausserman ... Rethel (Strijelac) (5. ratnik)
 Neil Maffin ... Roneth (Jahač) (6. ratnik)
 John DeSantis ... Ragnar (Tmurni) (9. ratnik)
 Oliver Sveinall ... Haltaf (Dječak) (7. ratnik)
 Albie Woodington ... Hyglak (Svadljivi) (3. ratnik)
 Susan Willis ... Majka Wendola
 Yolande Bavan ... Družica Majke Wendola

Izvori

Vanjske veze 
 
 
 
 
 Interview

Američki filmovi
Historijski filmovi
Pustolovni filmovi
Akcije (filmovi)
Filmovi fantastike
Filmovi o kanibalizmu